nibzard/narodne-novine-full-text-markdown huggingface dataset:
## Odluka o imenovanju predsjednika, zamjenika predsjednika i članova Vijeća Hrvatske agencije za poštu i elektroničke komunikacije

### NN 27/2013 (4.3.2013.), Odluka o imenovanju predsjednika, zamjenika predsjednika i članova Vijeća Hrvatske agencije za poštu i elektroničke komunikacije

HRVATSKI SABOR

457

Na temelju članka 81. Ustava Republike Hrvatske i članka 8. stavka 2. Zakona o elektroničkim komunikacijama (»Narodne novine«, br. 73/08., 90/11. i 133/12.), Hrvatski sabor na sjednici 22. veljače 2013., donio je

ODLUKU

O IMENOVANJU PREDSJEDNIKA, ZAMJENIKA PREDSJEDNIKA I ČLANOVA VIJEĆA HRVATSKE AGENCIJE ZA POŠTU I ELEKTRONIČKE KOMUNIKACIJE

I.

Imenuje se dr. sc. DRAŽEN LUČIĆ predsjednikom Vijeća Hrvatske agencije za poštu i elektroničke komunikacije.

II.

Imenuje se DOMAGOJ JURJEVIĆ zamjenikom predsjednika Vijeća Hrvatske agencije za poštu i elektroničke komunikacije.

III.

Za članove Vijeća Hrvatske agencije za poštu i elektroničke komunikacije, imenuju se:

– ZDRAVKO JUKIĆ,

– dr. sc. NIKOLA POPOVIĆ,

– dr. sc. MARIJAN BOLARIĆ.

IV.

Stupanjem na snagu ove Odluke prestaje mandat dosadašnjem predsjedniku, zamjeniku predsjednika i članovima Vijeća Hrvatske agencije za poštu i elektroničke komunikacije.

V.

Ova Odluka stupa na snagu danom donošenja.

Klasa: 080-02/13-01/03

Zagreb, 22. veljače 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 27/2013-457
## Odluka o raspisivanju izbora za članove u Europski parlament iz Republike Hrvatske

### NN 27/2013 (4.3.2013.), Odluka o raspisivanju izbora za članove u Europski parlament iz Republike Hrvatske

27 04.03.2013 Odluka o raspisivanju izbora za članove u Europski parlament iz Republike Hrvatske

PREDSJEDNIK REPUBLIKE HRVATSKE

458

Na temelju odredbe članka 94. Ustava Republike Hrvatske (»Narodne novine«, broj 85/10 – pročišćeni tekst) i članka 7., 8. i 46. Zakona o izboru članova u Europski parlament iz Republike Hrvatske (»Narodne novine«, broj 92/10 i 23/13), donosim

ODLUKU

O RASPISIVANJU IZBORA ZA ČLANOVE U EUROPSKI PARLAMENT IZ REPUBLIKE HRVATSKE

1. Raspisujem izbore za članove u Europski parlament iz Republike Hrvatske.

2. Izbori će se na biračkim mjestima u Republici Hrvatskoj održati u nedjelju 14. travnja 2013. godine.

Izbori na biračkim mjestima u sjedištima diplomatsko-konzularnih predstavništava Republike Hrvatske održat će se u subotu 13. travnja 2013. godine i u nedjelju 14. travnja 2013. godine.

3. Temeljem Ugovora o pristupanju Republike Hrvatske Europskoj uniji u Europski parlament bira se 12 članova iz Republike Hrvatske.

4. Ova Odluka stupa na snagu danom objave u »Narodnim novinama«.

Klasa: 013-01/13-01/02

Urbroj: 71-05-03/1-13-1

Zagreb, 1. ožujka 2013.

Predsjednik
Republike Hrvatske
Ivo Josipović, v. r.

Odluka, NN 27/2013-458
## Pravilnik o izmjenama Pravilnika o naknadama i nagradi za rad članova žalbenih vijeća u području prava industrijskog vlasništva

### NN 27/2013 (4.3.2013.), Pravilnik o izmjenama Pravilnika o naknadama i nagradi za rad članova žalbenih vijeća u području prava industrijskog vlasništva

MINISTARSTVO ZNANOSTI, OBRAZOVANJA I SPORTA

464

Na temelju članka 53. stavka 2. Zakona o izmjenama i dopunama Zakona o patentu (»Narodne novine« broj 76/2007), a u svezi s Odlukom Vlade Republike Hrvatske o davanju suglasnosti na iznos naknade za rad Žalbenih vijeća u području prava industrijskog vlasništva, klasa: 120-02/12-01/19, urbroj: 50301-04/12-13-4 od 6. veljače 2013. godine, ministar znanosti, obrazovanja i sporta donosi

PRAVILNIK

O IZMJENAMA PRAVILNIKA O NAKNADAMA I NAGRADI ZA RAD ČLANOVA ŽALBENIH VIJEĆA U PODRUČJU PRAVA INDUSTRIJSKOG VLASNIŠTVA

Članak 1.

U Pravilniku o naknadama i nagradi za rad članova Žalbenih vijeća u području prava industrijskog vlasništva (»Narodne novine«, broj 52/2008 i 66/2011), članak 4. mijenja se i glasi:

»(1) Članovima Žalbenih vijeća isplaćuje se nagrada za sudjelovanje u radu Žalbenih vijeća.

(2) Nagrada za upravljanje radom Žalbenih vijeća u smislu članka 91. stavka 6. Zakona o patentu (»Narodne novine«, broj 173/2003, 87/2005, 76/2007, 30/2009, 128/2010 i 49/2011), obračunava se i isplaćuje jednom mjesečno u unaprijed utvrđenom iznosu, i to: – predsjedniku Žalbenih vijeća, u iznosu od 1.000,00 kuna neto,

– zamjenicima predsjednika Žalbenih vijeća, u iznosu od po 700,00 kuna neto.

(3) Članovima Žalbenih vijeća u svakom pojedinom slučaju za odlučivanje po konkretnoj žalbi, u smislu članka 93. Zakona o patentu, isplaćuje se nagrada po obrađenom predmetu, i to za predsjedavajućeg u iznosu od 1.000,00 kuna neto po obrađenom predmetu, a za članove u iznosu od po 500,00 kuna neto po obrađenom predmetu.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-01/13-02/00045

Urbroj: 533-18-13-0001

Zagreb, 27. veljače 2013.

Ministar

dr. sc. Željko Jovanović, v. r.

Pravilnik, NN 27/2013-464
## Obvezatne upute broj EP II (OEP-1 do OEP-4) - obrasci za postupak kandidiranja

### NN 27/2013 (4.3.2013.), Obvezatne upute broj EP II (OEP-1 do OEP-4) - obrasci za postupak kandidiranja

DRŽAVNO IZBORNO POVJERENSTVO REPUBLIKE HRVATSKE

466

Na temelju članka 29. točka 3. i točka 5. Zakona o izboru članova u Europski parlament iz Republike Hrvatske (»Narodne novine« broj 92/10 i 23/13, dalje: Zakon) Državno izborno povjerenstvo Republike Hrvatske propisuje

OBVEZATNE UPUTE

BROJ EP II (OEP-1 do OEP-4)

OBRASCI ZA POSTUPAK KANDIDIRANJA

1. Pripreme i provedba izbora za članove u Europski parlament iz Republike Hrvatske obavljat će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OEP.

3. Ako za pojedine radnje u postupku provedbe izbora nije obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provedbu odgovarajuće izborne radnje, odrediti sadržaj i oblik obrasca u skladu s odredbama Zakona.

4. Obrasci za postupak kandidiranja su:

– OEP-1 – Prijedlog kandidacijske liste političke stranke/političkih stranaka za izbor članica/članova u Europski parlament,

– OEP-2 – Prijedlog kandidacijske liste grupe birača za izbor članica/članova u Europski parlament,

– OEP-3 – Očitovanje kandidatkinje/kandidata o prihvaćanju kandidature,

– OEP-4 – Izjava o prihvaćanju dužnosti članice/člana izbornog povjerenstva za provedbu izbora članica/članova u Europski parlament.

5. Oznake, nazivi i sadržaj obrasca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

Klasa: 013-08/13-02/02

Urbroj: 507/15-13-1

Zagreb, 4. ožujka 2013.

Predsjednik

Branko Hrvatin, dipl. iur., v. r.

**[OBRASCI](dodatni/424880.pdf)**

27 04.03.2013 Obvezatne upute broj EP II (OEP-1 do OEP-4) - obrasci za postupak kandidiranja

Uputa, NN 27/2013-466
## Odluka o izmjeni Odluke o osnivanju Nacionalnog povjerenstva za zaštitu civilnog zračnog prometa

### NN 28/2013 (6.3.2013.), Odluka o izmjeni Odluke o osnivanju Nacionalnog povjerenstva za zaštitu civilnog zračnog prometa

VLADA REPUBLIKE HRVATSKE

479

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 114. Zakona o zračnom prometu (»Narodne novine«, br. 69/2009 i 84/2011), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENI ODLUKE O OSNIVANJU NACIONALNOG POVJERENSTVA ZA ZAŠTITU CIVILNOG ZRAČNOG PROMETA

I.

U Odluci o osnivanju Nacionalnog povjerenstva za zaštitu civilnog zračnog prometa (»Narodne novine«, br. 63/2010, 91/2011 i 76/2012), u točki II. podtočki 2. alineja 2. mijenja se i glasi:

»– Mladen Novoselec, Ministarstvo unutarnjih poslova;«.

Alineja 4. mijenja se i glasi:

»– Dražen Ščuri, Ministarstvo obrane;«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/71

Urbroj: 50301-05/20-13-1

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-479
## Odluka o izmjeni Odluke o pokretanju pregovora o sklapanju izmjena i dopuna Granskog kolektivnog ugovora za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske

### NN 28/2013 (6.3.2013.), Odluka o izmjeni Odluke o pokretanju pregovora o sklapanju izmjena i dopuna Granskog kolektivnog ugovora za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

480

Na temelju članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENI ODLUKE O POKRETANJU PREGOVORA O SKLAPANJU IZMJENA I DOPUNA GRANSKOG KOLEKTIVNOG UGOVORA ZA ZAPOSLENIKE U USTANOVAMA KULTURE KOJE SE FINANCIRAJU IZ DRŽAVNOG PRORAČUNA I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju pregovora o sklapanju izmjena i dopuna Granskog kolektivnog ugovora za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske (»Narodne novine«, broj 99/2012), u točki II. alineja 4. mijenja se i glasi:

»– Tajana Drakulić, predstavnica Ministarstva rada i mirovinskoga sustava.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/65

Urbroj: 50301-04/12-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-480
## Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za djelatnost socijalne skrbi i imenovanju pregovaračkog odbora Vlade Republike Hrvatske

### NN 28/2013 (6.3.2013.), Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za djelatnost socijalne skrbi i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

481

Na temelju članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENI ODLUKE O POKRETANJU PREGOVORA O SKLAPANJU IZMJENA I DOPUNA KOLEKTIVNOG UGOVORA ZA DJELATNOST SOCIJALNE SKRBI I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju pregovora o sklapanju izmjena i dopuna Kolektivnog ugovora za djelatnost socijalne skrbi i imenovanju pregovaračkog odbora Vlade Republike Hrvatske (»Narodne novine«, broj 99/2012), u točki II. alineja 5. mijenja se i glasi:

»– Tajana Drakulić, predstavnica Ministarstva rada i mirovinskoga sustava.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/63

Urbroj: 50301-04/12-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-481
## Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske

### NN 28/2013 (6.3.2013.), Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

482

Na temelju članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENI ODLUKE O POKRETANJU PREGOVORA O SKLAPANJU IZMJENA I DOPUNA KOLEKTIVNOG UGOVORA ZA ZAPOSLENIKE U OSNOVNOŠKOLSKIM USTANOVAMA I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju pregovora o sklapanju izmjena i dopuna Kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske (»Narodne novine«, br. 99/2012 i 137/2012), u točki II. alineja 6. mijenja se i glasi:

»– Tajana Drakulić, predstavnica Ministarstva rada i mirovinskoga sustava.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/68

Urbroj: 50301-04/12-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-482
## Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za zaposlenike u srednjoškolskim ustanovama i imenovanju pregovaračkog odbora Vlade Republike Hrvatske

### NN 28/2013 (6.3.2013.), Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za zaposlenike u srednjoškolskim ustanovama i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

483

Na temelju članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENI ODLUKE O POKRETANJU PREGOVORA O SKLAPANJU IZMJENA I DOPUNA KOLEKTIVNOG UGOVORA ZA ZAPOSLENIKE U SREDNJOŠKOLSKIM USTANOVAMA I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju pregovora o sklapanju izmjena i dopuna Kolektivnog ugovora za zaposlenike u srednjoškolskim ustanovama i imenovanju pregovaračkog odbora Vlade Republike Hrvatske (»Narodne novine«, br. 99/2012 i 137/2012), u točki II. alineja 6. mijenja se i glasi:

»– Tajana Drakulić, predstavnica Ministarstva rada i mirovinskoga sustava.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/67

Urbroj: 50301-04/12-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-483
## Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske

### NN 28/2013 (6.3.2013.), Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

484

Na temelju članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENI ODLUKE O POKRETANJU PREGOVORA O SKLAPANJU IZMJENA I DOPUNA KOLEKTIVNOG UGOVORA ZA ZNANOST I VISOKO OBRAZOVANJE I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju pregovora o sklapanju izmjena i dopuna Kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske (»Narodne novine«, br. 99/2012 i 137/2012), u točki II. alineja 6. mijenja se i glasi:

»– Tajana Drakulić, predstavnica Ministarstva rada i mirovinskoga sustava.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/66

Urbroj: 50301-04/12-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-484
## Odluku o izmjeni Odluke o pokretanju pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

### NN 28/2013 (6.3.2013.), Odluku o izmjeni Odluke o pokretanju pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

485

Na temelju članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENI ODLUKE O POKRETANJU PREGOVORA O SKLAPANJU IZMJENA I DOPUNA KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske (»Narodne novine«, broj 99/2012), u točki II. alineja 2. mijenja se i glasi:

»– Tajana Drakulić, predstavnica Ministarstva rada i mirovinskoga sustava«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/64

Urbroj: 50301-04/12-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-485
## Odluka o izmjeni Odluke o osnivanju Povjerenstva za upravljanje sigurnošću u zračnom prometu

### NN 28/2013 (6.3.2013.), Odluka o izmjeni Odluke o osnivanju Povjerenstva za upravljanje sigurnošću u zračnom prometu

VLADA REPUBLIKE HRVATSKE

486

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 58. Zakona o zračnom prometu (»Narodne novine«, br. 69/2009 i 84/2011), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENI ODLUKE O OSNIVANJU POVJERENSTVA ZA UPRAVLJANJE SIGURNOŠĆU U ZRAČNOM PROMETU

I.

U Odluci o osnivanju Povjerenstva za upravljanje sigurnošću u zračnom prometu (»Narodne novine«, br. 37/2011, 91/2011 i 76/2012), u točki III. stavku 1. alineja 7. mijenja se i glasi:

»– pukovnik Goran Strmečki, Ministarstvo obrane;«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/57

Urbroj: 50301-05/20-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-486
## Odluka o izmjeni Odluke o osnivanju Nacionalnog povjerenstva za upravljanje zračnim prostorom

### NN 28/2013 (6.3.2013.), Odluka o izmjeni Odluke o osnivanju Nacionalnog povjerenstva za upravljanje zračnim prostorom

VLADA REPUBLIKE HRVATSKE

487

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 95. stavka 3. Zakona o zračnom prometu (»Narodne novine«, br. 69/2009 i 84/2011), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENI ODLUKE O OSNIVANJU NACIONALNOG POVJERENSTVA ZA UPRAVLJANJE ZRAČNIM PROSTOROM

I.

U Odluci o osnivanju Nacionalnog povjerenstva za upravljanje zračnim prostorom (»Narodne novine«, br. 116/2009, 93/2010, 126/2010, 91/2011 i 76/2012), točka II. mijenja se i glasi:

»U Povjerenstvo se imenuju:

1. za predsjednika:

– Dinko Staničić, Ministarstvo pomorstva, prometa i infrastrukture;

2. za članove:

– pukovnik Robert Huf, Ministarstvo obrane;

– satnik Hrvoje Filipović, Ministarstvo obrane;

– Josip Šipek, Hrvatska agencija za civilno zrakoplovstvo;

– dr. sc. Tomislav Mihetec, Hrvatska agencija za civilno zrakoplovstvo;

– Nino Karamatić, Hrvatska kontrola zračne plovidbe d.o.o.;

– Milivoj Sever Cuglin, Hrvatska kontrola zračne plovidbe d.o.o.;

– Vladimir Rajtar, Hrvatska kontrola zračne plovidbe d.o.o.;

3. za tajnika:

– Nada Brekalo, Ministarstvo pomorstva, prometa i infrastrukture.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/60

Urbroj: 50301-05/20-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-487
## Odluka o izmjenama Odluke o osnivanju Nacionalnog povjerenstva za olakšice

### NN 28/2013 (6.3.2013.), Odluka o izmjenama Odluke o osnivanju Nacionalnog povjerenstva za olakšice

VLADA REPUBLIKE HRVATSKE

488

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 37. stavka 1. Zakona o zračnom prometu (»Narodne novine«, br. 69/2009 i 84/2011), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENAMA ODLUKE O OSNIVANJU NACIONALNOG POVJERENSTVA ZA OLAKŠICE

I.

U Odluci o osnivanju Nacionalnog povjerenstva za olakšice (»Narodne novine«, broj 91/2011), u točki III. podtočki 1. alineji 1. riječi: »Ministarstvo mora, prometa i infrastrukture« zamjenjuju se riječima: »Ministarstvo pomorstva, prometa i infrastrukture«.

U podtočki 2. alineja 1. mijenja se i glasi:

»– Maja Caktaš, Ministarstvo unutarnjih poslova«

U alineji 4. riječi »Ministarstvo vanjskih poslova i europskih integracija« zamjenjuju se riječima: »Ministarstvo vanjskih i europskih poslova«.

U alineji 5. riječi: »Ministarstvo zdravstva i socijalne skrbi« zamjenjuju se riječima: »Ministarstvo zdravlja«.

U alineji 6. riječi: »Agencija za civilno zrakoplovstvo« zamjenjuju se riječima: »Hrvatska agencija za civilno zrakoplovstvo«.

U podtočki 3. alineji 1. riječi: »Ministarstvo mora, prometa i infrastrukture« zamjenjuju se riječima: »Ministarstvo pomorstva, prometa i infrastrukture«.

II.

U točki IV. riječi: »Agencija za civilno zrakoplovstvo« zamjenjuju se riječima »Hrvatska agencija za civilno zrakoplovstvo«.

III.

U točki VII. stavku 3. riječi: »Ministarstva mora, prometa i infrastrukture« zamjenjuju se riječima: »Ministarstva pomorstva, prometa i infrastrukture«.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/55

Urbroj: 50301-05/20-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-488
## Odluka o izmjenama Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima

### NN 28/2013 (6.3.2013.), Odluka o izmjenama Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima

VLADA REPUBLIKE HRVATSKE

489

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 6. Zakona o iznimnim mjerama kontrole cijena (»Narodne novine«, broj 73/97), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENAMA ODLUKE O ISPRAVAMA I SLUŽBENIM OBRASCIMA ČIJI SU SADRŽAJ, OBLIK, NAČIN ZAŠTITE I OBVEZNA PRIMJENA PROPISANI ZAKONIMA I DRUGIM PROPISIMA

I.

U Odluci o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (»Narodne novine«, br. 50/2011 i 119/2011), u točki III. stavku 1. riječi: »Ministarstvo nadležno za područje gospodarstva, rada i poduzetništva« zamjenjuju se riječima: »Ministarstvo nadležno za područje gospodarstva«.

II.

Popis isprava i službenih obrazaca koji je sastavni dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (»Narodne novine«, br. 50/2011 i 119/2011), zamjenjuje se novim Popisom isprava i službenih obrazaca koji se nalazi u prilogu ove Odluke.

Novi Popis isprava i službenih obrazaca iz stavka 1. ove točke sastavni je dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima.

III.

Ova Odluka stupa na snagu osmoga dana od dana objave u »Narodnim novinama«.

Klasa: 612-10/12-01/01

Urbroj: 50301-05/20-13-6

Zagreb, 28. veljače 2013.

Predsjednik

Zoran Milanović, v. r.

[**POPIS ISPRAVA I SLUŽBENIH OBRAZACA**](dodatni/424916.pdf)

28 06.03.2013 Odluka o izmjenama Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima

Odluka, NN 28/2013-489
## Odluka o prestanku važenja Odluke o koncesiji na pomorskom dobru u svrhu izgradnje i gospodarskog korištenja luke posebne namjene - luke nautičkog turizma u uvali Luke, na dijelu k.o. Tisno

### NN 28/2013 (6.3.2013.), Odluka o prestanku važenja Odluke o koncesiji na pomorskom dobru u svrhu izgradnje i gospodarskog korištenja luke posebne namjene - luke nautičkog turizma u uvali Luke, na dijelu k.o. Tisno

VLADA REPUBLIKE HRVATSKE

490

Na temelju članka 30. stavka 1. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), Vlada Republike Hrvatske je na sjednici održanoj 28. veljače 2013. godine donijela

ODLUKU

O PRESTANKU VAŽENJA ODLUKE O KONCESIJI NA POMORSKOM DOBRU U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA U UVALI LUKE, NA DIJELU k.o. TISNO

I.

Trgovačkom društvu »Agram Kaptol« d.o.o. oduzimaju se prava dodijeljena Odlukom o koncesiji na pomorskom dobru u svrhu izgradnje i gospodarskog korištenja luke posebne namjene – luke nautičkog turizma u uvali Luke, na dijelu k.o. Tisno (»Narodne novine«, broj 91/2011), zbog toga što trgovačko društvo »Agram Kaptol« d.o.o., kao Ovlaštenik koncesije ne provodi realizaciju projekta, sukladno Investicijskoj studiji ulaganja Marina Tisno.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/56

Urbroj: 50301-05/20-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-490
## Rješenje o razrješenju privremenog direktora Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata

### NN 29/2013 (8.3.2013.), Rješenje o razrješenju privremenog direktora Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata

VLADA REPUBLIKE HRVATSKE

499

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 18. stavka l. Zakona o Fondu za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata (»Narodne novine«, broj 79/2006), Vlada Republike Hrvatske je na sjednici održanoj 28. veljače 2013. godine donijela

RJEŠENJE

O RAZRJEŠENJU PRIVREMENOG DIREKTORA FONDA ZA STIPENDIRANJE HRVATSKIH BRANITELJA IZ DOMOVINSKOG RATA I DJECE HRVATSKIH BRANITELJA IZ DOMOVINSKOG RATA

Razrješuje se BOJAN GLAVAŠEVIĆ dužnosti privremenog direktora Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata.

Klasa: 080-02/13-02/31

Urbroj: 5030115/1-13-02

Zagreb, 28. veljače 2013.

Predsjednik

Zoran Milanović, v. r.

Rješenje, NN 29/2013-499
## Rješenje o imenovanju privremene direktorice Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata

### NN 29/2013 (8.3.2013.), Rješenje o imenovanju privremene direktorice Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata

VLADA REPUBLIKE HRVATSKE

500

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 18. stavka 1. Zakona o Fondu za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata (»Narodne novine«, broj 79/2006), Vlada Republike Hrvatske je na sjednici održanoj 28. veljače 2013. godine donijela

RJEŠENJE

O IMENOVANJU PRIVREMENE DIREKTORICE FONDA ZA STIPENDIRANJE HRVATSKIH BRANITELJA IZ DOMOVINSKOG RATA I DJECE HRVATSKIH BRANITELJA IZ DOMOVINSKOG RATA

Imenuje se MIRELA BUTERIN privremenom direktoricom Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata, do imenovanja direktora Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata.

Klasa: 080-02/13-01/43

Urbroj: 5030115/1-13-02

Zagreb, 28. veljače 2013.

Predsjednik

Zoran Milanović, v. r.

Rješenje, NN 29/2013-500
## Rješenje o razrješenju člana Upravnog vijeća Agencije za investicije i konkurentnost

### NN 29/2013 (8.3.2013.), Rješenje o razrješenju člana Upravnog vijeća Agencije za investicije i konkurentnost

VLADA REPUBLIKE HRVATSKE

501

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 4. Zakona o osnivanju Agencije za investicije i konkurentnost (»Narodne novine«, broj 53/2012), Vlada Republike Hrvatske je na sjednici održanoj 28. veljače 2013. godine donijela

RJEŠENJE

O RAZRJEŠENJU ČLANA UPRAVNOG VIJEĆA AGENCIJE ZA INVESTICIJE I KONKURENTNOST

Razrješuje se mr. sc. HRVOJE MARUŠIĆ dužnosti člana Upravnog vijeća Agencije za investicije i konkurentnost, na koju je imenovan kao predstavnik tijela državne uprave nadležnog za vanjske i europske poslove.

Klasa: 080-02/13-02/32

Urbroj: 5030115/1-13-02

Zagreb, 28. veljače 2013.

Predsjednik

Zoran Milanović, v. r.

Rješenje, NN 29/2013-501
## Rješenje o imenovanju člana Upravnog vijeća Agencije za investicije i konkurentnost

### NN 29/2013 (8.3.2013.), Rješenje o imenovanju člana Upravnog vijeća Agencije za investicije i konkurentnost

VLADA REPUBLIKE HRVATSKE

502

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 4. Zakona o osnivanju Agencije za investicije i konkurentnost (»Narodne novine«, broj 53/2012), Vlada Republike Hrvatske je na sjednici održanoj 28. veljače 2013. godine donijela

RJEŠENJE

O IMENOVANJU ČLANA UPRAVNOG VIJEĆA AGENCIJE ZA INVESTICIJE I KONKURENTNOST

Imenuje se JOŠKO KLISOVIĆ članom Upravnog vijeća Agencije za investicije i konkurentnost, kao predstavnik tijela državne uprave nadležnog za vanjske i europske poslove.

Klasa: 080-02/13-01/44

Urbroj: 5030115/1-13-03

Zagreb, 28. veljače 2013.

Predsjednik

Zoran Milanović, v. r.

Rješenje, NN 29/2013-502
## Rješenje o razrješenju članice Povjerenstva za suzbijanje zlouporabe droga

### NN 29/2013 (8.3.2013.), Rješenje o razrješenju članice Povjerenstva za suzbijanje zlouporabe droga

VLADA REPUBLIKE HRVATSKE

503

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 3. Odluke o osnivanju Povjerenstva za suzbijanje zlouporabe droga, klase: 022-03/12-01/06, urbroja: 5030104-12-1, od 23. veljače 2012. godine, Vlada Republike Hrvatske je na sjednici održanoj 28. veljače 2013. godine donijela

RJEŠENJE

O RAZRJEŠENJU ČLANICE POVJERENSTVA ZA SUZBIJANJE ZLOUPORABE DROGA

Razrješuje se VESNA BAUS dužnosti članice Povjerenstva za suzbijanje zlouporabe droga, na koju je imenovana kao predstavnica Ministarstva vanjskih i europskih poslova.

Klasa: 080-02/13-02/33

Urbroj: 5030115/1-13-02

Zagreb, 28. veljače 2013.

Predsjednik

Zoran Milanović, v. r.

Rješenje, NN 29/2013-503
## Rješenje o imenovanju članice Povjerenstva za suzbijanje zlouporabe droga

### NN 29/2013 (8.3.2013.), Rješenje o imenovanju članice Povjerenstva za suzbijanje zlouporabe droga

VLADA REPUBLIKE HRVATSKE

504

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 3. Odluke o osnivanju Povjerenstva za suzbijanje zlouporabe droga, klase: 022-03/12-01/06, urbroja: 5030104-12-1, od 23. veljače 2012. godine, Vlada Republike Hrvatske je na sjednici održanoj 28. veljače 2013. godine donijela

RJEŠENJE

O IMENOVANJU ČLANICE POVJERENSTVA ZA SUZBIJANJE ZLOUPORABE DROGA

Imenuje se dr. sc. VESNA BATISTIĆ KOS članicom Povjerenstva za suzbijanje zlouporabe droga, kao predstavnica Ministarstva vanjskih i europskih poslova.

Klasa: 080-02/13-01/45

Urbroj: 5030115/1-13-02

Zagreb, 28. veljače 2013.

Predsjednik

Zoran Milanović, v. r.

Rješenje, NN 29/2013-504
## Rješenje klasa: UP/I-115-01/13-04/04, urbroj: 524-03-01-02/3-13-4 od 27. veljače za SINACO d.o.o. iz Siska

### NN 29/2013 (8.3.2013.), Rješenje klasa: UP/I-115-01/13-04/04, urbroj: 524-03-01-02/3-13-4 od 27. veljače za SINACO d.o.o. iz Siska

29 08.03.2013 Rješenje klasa: UP/I-115-01/13-04/04, urbroj: 524-03-01-02/3-13-4 od 27. veljače za SINACO d.o.o. iz Siska

MINISTARSTVO RADA I MIROVINSKOGA SUSTAVA

510

Na zahtjev SINACO d.o.o. iz Siska, A. Kovačića 1, OIB: 36521944875, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 19. stavka 2. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

Prestaje ovlaštenje SINACO d.o.o. iz Siska, A. Kovačića 1, OIB: 36521944875, za obavljanje sljedećih poslova zaštite na radu:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika,

4.2. ispitivanja kemijskih čimbenika.

II.

Ovim rješenjem stavlja se izvan snage Rješenje Ministarstva gospodarstva, rada i poduzetništva klasa: UP/I-116-01/03-04/03, urbroj: 526-01-04-4 od 15. lipnja 2004. godine.

III.

Ovo Rješenje objavit će se u »Narodnim novinama«.

Klasa: UP/I-115-01/13-04/04

Urbroj: 524-03-01-02/3-13-4

Zagreb, 27. veljače 2013.

Ministar

prof. dr. sc. Mirando Mrsić, dr. med., v. r.

Rješenje, NN 29/2013-510
## Pravilnik o stavljanju izvan snage Pravilnika o operativnoj licenciji i zajedničkim pravilima za obavljanje zračnog prijevoza

### NN 29/2013 (8.3.2013.), Pravilnik o stavljanju izvan snage Pravilnika o operativnoj licenciji i zajedničkim pravilima za obavljanje zračnog prijevoza

29 08.03.2013 Pravilnik o stavljanju izvan snage Pravilnika o operativnoj licenciji i zajedničkim pravilima za obavljanje zračnog prijevoza

29 08.03.2013 Pravilnik o stavljanju izvan snage Pravilnika o operativnoj licenciji i zajedničkim pravilima za obavljanje zračnog prijevoza

MINISTARSTVO POMORSTVA, PROMETA I INFRASTRUKTURE

511

Na temelju članka 142. točka 2. Zakona o zračnom prometu (»Narodne novine«, broj 69/09 i 84/11) ministar pomorstva, prometa i infrastrukture, donosi

PRAVILNIK

O STAVLJANJU IZVAN SNAGE PRAVILNIKA O OPERATIVNOJ LICENCIJI I ZAJEDNIČKIM PRAVILIMA ZA OBAVLJANJE ZRAČNOG PRIJEVOZA

Članak 1.

Ovim se Pravilnikom stavlja izvan snage Pravilnik o operativnoj licenciji i zajedničkim pravilima za obavljanje zračnog prijevoza (»Narodne novine« broj 81/09).

Članak 2.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-01/13-01/44

Urbroj: 530-06-1-1-13-2

Zagreb, 26. veljače 2013.

Ministar
pomorstva, prometa i infrastrukture
dr. sc. Siniša Hajdaš Dončić, v. r.

Pravilnik, NN 29/2013-511
## Naredba o razvrstaju luka otvorenih za javni promet na području Zadarske županije

### NN 29/2013 (8.3.2013.), Naredba o razvrstaju luka otvorenih za javni promet na području Zadarske županije

29 08.03.2013 Naredba o razvrstaju luka otvorenih za javni promet na području Zadarske županije

MINISTARSTVO POMORSTVA, PROMETA I INFRASTRUKTURE

512

Na temelju članka 44. stavka 1. Zakona o pomorskom dobru i morskim lukama (»Narodne novine«, broj 158/2003, 100/2004, 141/2006, 38/2009 i 123/2011) u svezi s Uredbom o razvrstaju luka otvorenih za javni promet i luka posebne namjene (»Narodne novine«, br. 110/2004 i 82/2007), ministar pomorstva, prometa i infrastrukture donosi

NAREDBU

O RAZVRSTAJU LUKA OTVORENIH ZA JAVNI PROMET NA PODRUČJU ZADARSKE ŽUPANIJE

I.

Prema veličini i značaju za Republiku Hrvatsku luke otvorene za javni promet na području Zadarske županije razvrstavaju se u:

1. Luka osobitog (međunarodnog) gospodarskog interesa za Republiku Hrvatsku:

1) luka Zadar – putnička luka

2) luka Gaženica – teretna i putnička luka

3) luka Vela Lamjana – ribarska luka

2. Luke županijskog značaja:

1) luka Preko – putnička luka

2) luka Brbinj Lučina – putnička luka

3) luka Zaglav – putnička luka

4) luka Silba Žalić – putnička luka

5) luka Biograd – putnička luka

6) luka Tkon – putnička luka

7) luka Pag – putnička luka

8) luka Fortica – putnička luka

3. Luke lokalnog značaja:

1) luka Premuda/Loza

2) luka Premuda/Krijal

3) luka Olib

4) luka Ist/Široka

5) luka Ist/Kosirača

6) luka Zapuntel

7) luka Brgulje

8) luka Molat/Lučina

9) luka Zverinac

10) luka Sestrunj/Kablin

11) luka Rivanj

12) luka Rava Mala/Lokvina

13) luka Rava Velika/Marinica

14) luka Iž Veli

15) luka Iž Mali/Knež

16) luka Iž Mali/Bržanj

17) luka Veli Rat

18) luka Verunić

19) luka Iž Mali/Komoševo

20) luka Soline

21) luka Božava

22) luka Dragove

23) luka Savar

24) luka Luka

25) luka Žman

26) luka Muline

27) luka Sali

28) luka Ugljan/Selo

29) luka Čeprljanda

30) luka Lukoran

31) luka Sutomišćica

32) luka Poljana

33) luka Preko

34) luka Kali

35) luka Kukljica

36) luka Ošljak

37) luka Ždrelac

38) luka Banj

39) luka Dobropoljana

40) luka Neviđane

41) luka Mrljane

42) luka Barotul

43) luka Pašman

44) luka Kraj

45) luka Tkon

46) luka Maslenica

47) luka Vinjerac

48) luka Ražanac

49) luka Privlaka

50) luka Vrgada

51) luka Starigrad–Paklenica

52) luka Silba/Mul

53) luka Mandre

54) luka Šimuni

55) luka Povljana

56) luka Dinjiška

57) luka Miškovci

58) luka Košljun

59) luka Vlašići

60) luka Smokvica.

61) luka Zadar/Foša

62) luka Zadar/Draženica

63) luka Zadar/Maestral

64) luka Zadar/Jazine

65) luka Zadar/Bregdetti

66) luka Zadar/Diklo

67) luka Petrčane

68) luka Sukošan.

II.

Stupanjem na snagu ove Naredbe prestaje važiti Naredba o razvrstaju luka otvorenih za javni promet na području Zadarske županije (»Narodne novine« broj: 156/2004, 161/2004, 35/2008 i 53/2009).

III.

Ova Naredba stupa na snagu danom objave u »Narodnim novinama«.

Klasa: 342-01/13-01/42

Urbroj: 530-03-1-13-3

Zagreb, 6. veljače 2013.

Ministar

dr. sc. Siniša Hajdaš Dončić, v. r.

Naredba, NN 29/2013-512
## Pravilnik o dopuni Pravilnika o držanju pčela i katastru pčelinje paše

### NN 29/2013 (8.3.2013.), Pravilnik o dopuni Pravilnika o držanju pčela i katastru pčelinje paše

29 08.03.2013 Pravilnik o dopuni Pravilnika o držanju pčela i katastru pčelinje paše

29 08.03.2013 Pravilnik o dopuni Pravilnika o držanju pčela i katastru pčelinje paše

MINISTARSTVO POLJOPRIVREDE

513

Na temelju članka 33. stavka 2. i članka 34.a stavka 3. Zakona o stočarstvu (»Narodne novine« br. 70/97, 36/98, 151/03 i 132/06), ministar poljoprivrede donosi

PRAVILNIK

O DOPUNI PRAVILNIKA O DRŽANJU PČELA I KATASTRU PČELINJE PAŠE

Članak 1.

U Pravilniku o držanju pčela i katastru pčelinje paše (»Narodne novine«, broj 18/08) iza članka 13. dodaje se članak 13.a koji glasi:

»Članak 13.a

U slučaju kada je stacionarni ili seleći pčelinjak postavljen u naseljenom mjestu pa predstavlja opasnost za sigurnost ljudi, nadležna stočarska inspekcija može temeljem pisane prijave građana zabraniti držanje pčela na tom prostoru, odnosno doseljavanje pčelinjaka na taj prostor.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-01/50

Urbroj: 525-07/0725-13-1

Zagreb, 19. veljače 2013.

Ministar
Tihomir Jakovina, v. r.

Pravilnik, NN 29/2013-513
## Pravilnik o izmjenama i dopunama Pravilnika o energetskim pregledima građevina i energetskom certificiranju zgrada

### NN 29/2013 (8.3.2013.), Pravilnik o izmjenama i dopunama Pravilnika o energetskim pregledima građevina i energetskom certificiranju zgrada

29 08.03.2013 Pravilnik o izmjenama i dopunama Pravilnika o energetskim pregledima građevina i energetskom certificiranju zgrada

29 08.03.2013 Pravilnik o izmjenama i dopunama Pravilnika o energetskim pregledima građevina i energetskom certificiranju zgrada

MINISTARSTVO GRADITELJSTVA I PROSTORNOGA UREĐENJA

518

Na temelju članka 19. stavka 7. i članka 21. Zakona o učinkovitom korištenju energije u neposrednoj potrošnji (»Narodne novine«, broj 152/08 i 55/12), ministrica graditeljstva i prostornoga uređenja donosi

PRAVILNIK

O IZMJENAMA I DOPUNI PRAVILNIKA O ENERGETSKIM PREGLEDIMA GRAĐEVINA I ENERGETSKOM CERTIFICIRANJU ZGRADA

Članak 1.

U Pravilniku o energetskim pregledima građevina i energetskom certificiranju zgrada (»Narodne novine« br. 81/12) u Prilogu 1 u prvom odlomku riječ: »nestambene« zamjenjuje se riječju: »stambene«.

U petom odlomku Priloga 1 izraz: »Q’ H,nd,rel (%)« zamjenjuje se izrazom: »Q H,nd,rel (%)«.

Članak 2.

Proračuni propisani Pravilnikom o energetskim pregledima građevina i energetskom certificiranju zgrada (»Narodne novine« br. 81/12) koji se provode prema Metodologiji provođenja energetskog pregleda građevina, u dijelu koji se odnosi na proračun i modeliranje toplinskih gubitaka za stvarne uvjete korištenja, odnosno potrebne (isporučene) energije, u sustavima grijanja, pripreme potrošne tople vode, hlađenja, ventilacije, djelomične klimatizacije i klimatizacije, te potrebne energije za rasvjetu, provode se nakon 30. lipnja 2013.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 360-01/13-12/1
Urbroj: 531-01-13-1
Zagreb, 11. veljače 2013.

Ministrica
Anka Mrak-Taritaš, dipl. ing. arh., v. r.

Pravilnik, NN 29/2013-518
## Odluka o katastarskoj izmjeri na području Grada Cresa za k.o. Cres-grad

### NN 29/2013 (8.3.2013.), Odluka o katastarskoj izmjeri na području Grada Cresa za k.o. Cres-grad

29 08.03.2013 Odluka o katastarskoj izmjeri na području Grada Cresa za k.o. Cres-grad

29 08.03.2013 Odluka o katastarskoj izmjeri na području Grada Cresa za k.o. Cres-grad

DRŽAVNA GEODETSKA UPRAVA

520

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007 i 124/2010.) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA CRESA ZA k.o. CRES-GRAD

1. U svrhu izrade katastra nekretnina i obnove zemljišne knjige na području Grada Cresa za k.o. Cres-grad provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geoprojekt d.o.o., Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.o.o., Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Grada Cresa za k.o. Cres-grad dužni su do 1. lipnja 2013. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

5. Upravitelji općih, javnih i drugih dobara na području Grada Cresa za k.o. Cres-grad dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Rijeka – Ispostava Cres i tvrtka Geoprojekt d.o.o., Zagreb, osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/13-04/19
Urbroj: 541-03-01-01/7-13-8
Zagreb, 27. veljače 2013.

Ravnatelj
dr. sc. Danko Markovinović, v. r.

Odluka, NN 29/2013-520
## Ispravak Pravilnika o uvjetima i načinu provedbe posebnih mjera pomoći za sektor pčelarstva u 2013. godini prema Nacionalnom pčelarskom programu za razdoblje od 2011. do 2013. godine

### NN 29/2013 (8.3.2013.), Ispravak Pravilnika o uvjetima i načinu provedbe posebnih mjera pomoći za sektor pčelarstva u 2013. godini prema Nacionalnom pčelarskom programu za razdoblje od 2011. do 2013. godine

29 08.03.2013 Ispravak Pravilnika o uvjetima i načinu provedbe posebnih mjera pomoći za sektor pčelarstva u 2013. godini prema Nacionalnom pčelarskom programu za razdoblje od 2011. do 2013. godine

MINISTARSTVO POLJOPRIVREDE

522

Nakon izvršenog uspoređivanja s izvornim tekstom utvrđena je pogreška u Pravilniku o uvjetima i načinu provedbe posebnih mjera pomoći za sektor pčelarstva u 2013. godini prema Nacionalnom pčelarskom programu za razdoblje od 2011. do 2013. godine koji je objavljen u »Narodnim novinama« broj 20 od 20. veljače 2013. godine te se daje

ISPRAVAK

PRAVILNIKA O UVJETIMA I NAČINU PROVEDBE POSEBNIH MJERA POMOĆI ZA SEKTOR PČELARSTVA U 2013. GODINI PREMA NACIONALNOM PČELARSKOM PROGRAMU ZA RAZDOBLJE OD 2011. DO 2013. GODINE

U članku 9. stavku 1. umjesto riječi: »is« treba stajati riječ: »iz«.

U članku 11. stavku 1. umjesto riječi: »do 31. svibnja 2012.« trebaju stajati riječi: »do 31. svibnja 2013.«.

U Prilogu IV. Obrazac zahtjeva za mjeru 4. »Tehnička pomoć pčelarstvu« iza tabličnog dijela prva rečenica treba glasiti:

»\*priznaju se računi izdani u razdoblju od 1. siječnja do 31. svibnja 2013. godine«.

Klasa: 080-01/12-01/328

Urbroj: 525-07/0725-13-15

Zagreb, 22. veljače 2013.

Ministar

Tihomir Jakovina, v. r.

Ostalo, NN 29/2013-522
## Uredba o izmjeni Uredbe o tržnom redu za žitarice

### NN 30/2013 (11.3.2013.), Uredba o izmjeni Uredbe o tržnom redu za žitarice

VLADA REPUBLIKE HRVATSKE

523

Na temelju članka 15. stavka 1. podstavka 1. Zakona o uređenju tržišta poljoprivrednih proizvoda (»Narodne novine«, br. 149/2009, 22/2011 i 120/2012), Vlada Republike Hrvatske je na sjednici održanoj 7. ožujka 2013. godine donijela

UREDBU

O IZMJENI UREDBE O TRŽNOM REDU ZA ŽITARICE

Članak 1.

U Uredbi o tržnom redu za žitarice (»Narodne novine«, broj 98/2011), Dodatak VII. POPIS INTERVENTNIH CENTARA I INTERVENTNIH SKLADIŠTA zamjenjuje se novim Dodatkom VII. POPIS INTERVENTNOG CENTRA I INTERVENTNIH SKLADIŠTA.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/18

Urbroj: 50301-05/05-13-5

Zagreb, 7. ožujka 2013.

Predsjednik

Zoran Milanović, v. r.

**DODATAK VII.**

POPIS INTERVENTNOG CENTRA I INTERVENTNIH SKLADIŠTA

|  |  |  |
| --- | --- | --- |
| INTERVENTNI CENTAR | INTERVENTNO SKLADIŠTE | SILOS |
|  | Tvrtka/sjedište | Adresa na lokaciji silosa |
| Požega | Žito d.o.o., Osijek – silos Đakovo | Električne centrale 12, Đakovo |
| Kutjevo d.d., Kutjevo – silos Požega | Industrijska 22, Požega |
| Prerada žitarica d.o.o., Grubišno Polje | Braće Radić 45, Grubišno polje |
| Slavonija Nova d.d., Županja | J. J. Strossmayera 65, Županja |

30 11.03.2013 Uredba o izmjeni Uredbe o tržnom redu za žitarice

Uredba, NN 30/2013-523
## Odluka o stavljanju izvan snage Odluke o izmjeni Odluke o utvrđivanju plaće ravnatelja Zavoda za sigurnost informacijskih sustava i Operativno-tehničkog centra za nadzor telekomunikacija

### NN 30/2013 (11.3.2013.), Odluka o stavljanju izvan snage Odluke o izmjeni Odluke o utvrđivanju plaće ravnatelja Zavoda za sigurnost informacijskih sustava i Operativno-tehničkog centra za nadzor telekomunikacija

VLADA REPUBLIKE HRVATSKE

524

Na temelju članka 17., članka 22. stavka 3. i članka 72. Zakona o sigurnosno-obavještajnom sustavu Republike Hrvatske (»Narodne novine«, br. 79/2006 i 105/2006), Vlada Republike Hrvatske je na sjednici održanoj 7. ožujka 2013. godine donijela

ODLUKU

O STAVLJANJU IZVAN SNAGE ODLUKE O IZMJENI ODLUKE O UTVRĐIVANJU PLAĆE RAVNATELJA ZAVODA ZA SIGURNOST INFORMACIJSKIH SUSTAVA I OPERATIVNO-TEHNIČKOG CENTRA ZA NADZOR TELEKOMUNIKACIJA

I.

Danom stupanja na snagu ove Odluke stavlja se izvan snage Odluka o izmjeni Odluke o utvrđivanju plaće ravnatelja Zavoda za sigurnost informacijskih sustava i Operativno-tehničkog centra za nadzor telekomunikacija (»Narodne novine«, broj 25/2013).

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/13-04/83

Urbroj: 50301-09/09-13-2

Zagreb, 7. ožujka 2013.

Predsjednik

Zoran Milanović, v. r.

Odluka, NN 30/2013-524